**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS MIESTo SAVIVALDYBĖS BIUDŽETINĖMS ĮSTAIGOMS**

2022 m. rugsėjo 6 d. Nr. T1-218

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausančias ir šiuo metu biudžetinės įstaigos Klaipėdos vaikų globos namų „Rytas“ patikėjimo teise valdomas patalpas Taikos pr. 68, Klaipėdoje (pastato, kuriame yra patalpos, unikalus Nr. 2197-1005-5016, žymėjimas plane – 2N4/p, perduodamų patalpų plotas – 318,37 kv. m) ir trumpalaikį turtą valdyti, naudoti ir disponuoti patikėjimo teise biudžetinei įstaigai Klaipėdos miesto šeimos ir vaiko gerovės centrui (1 priedas).

2. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos neįgaliųjų centro „Klaipėdos lakštutė“ patikėjimo teise valdomą trumpalaikį turtą valdyti, naudoti ir disponuoti patikėjimo teise biudžetinei įstaigai Klaipėdos miesto šeimos ir vaiko gerovės centrui (2 priedas).

3. Perduoti Klaipėdos miesto savivaldybei nuosavybės teise priklausančias ir šiuo metu biudžetinės įstaigos Klaipėdos miesto sporto bazių valdymo centro patikėjimo teise valdomas patalpas S. Daukanto g. 24, Klaipėdoje (Sporto mokyklos su administracinėmis patalpomis, kuriame yra patalpos, unikalus Nr. 2195-0000-7017, žymėjimas plane – 1U2p, perduodamas plotas 228,76 kv. m), valdyti, naudoti ir disponuoti patikėjimo teise biudžetinei įstaigai Klaipėdos miesto lengvosios atletikos mokyklai.

4. Perduoti Klaipėdos miesto savivaldybei nuosavybės teise priklausančius sporto paskirties statinius, esančius Danės skvere, Klaipėdoje, valdyti, naudoti ir disponuoti patikėjimo teise biudžetinei įstaigai Klaipėdos miesto sporto bazių valdymo centrui (3 priedas).

5. Perduoti Klaipėdos miesto savivaldybei nuosavybės teise priklausantį keltuvą neįgaliesiems su laiptų turėklais (inv. Nr. 6001927, įsigijimo vertė 14 075,50 Eur), esantį Šiaulių g. 11, Klaipėda, valdyti, naudoti ir disponuoti patikėjimo teise biudžetinei įstaigai Klaipėdos lopšeliui- darželiui „Sakalėlis“.

6. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto valdymo skyriaus vyriausioji specialistė

Rūta Žičkienė, tel. 39 61 00

2022-08-31